CELEX: 62019TN0775
Language: da
Date: 2019-11-12 00:00:00
Title: Sag T-775/19: Sag anlagt den 12. november 2019 – Sheldon og Kingfisher International mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/57
            
         
      Sag anlagt den 12. november 2019 – Sheldon og Kingfisher International mod Kommissionen
      (Sag T-775/19)
      (2020/C 45/49)
      Processprog: engelsk
      
         Parter
      
      
         Sagsøgere: Sheldon Holdings Ltd (London, Det Forenede Kongerige) og Kingfisher International Holdings Ltd (London) (ved advokaterne G. Motta og N. Baeten)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse (EU) 2019/1352 af 2. april 2019 om Det Forenede Kongeriges statsstøtte (SA.44896) vedrørende skattefritagelse for koncernintern finansiering for kontrollerede udenlandske selskaber (EUT 2019 L 216, s. 1) annulleres i sin helhed.
               
            
                  —
               
               
                  Subsidiært annulleres Kommissionens afgørelse (EU) 2019/1352, for så vidt som det heri konkluderes, at section 371ID I Taxation (International and Other Provisions) Act 2010 (skatteloven (internationale og andre bestemmelser) af 2010) udgjorde ulovlig statsstøtte som omhandlet i artikel 107, stk. 1, i traktaten om Den Europæiske Unions funktionsmåde.
               
            
                  —
               
               
                  Mere subsidiært annulleres artikel 2, 3 og 4 i Kommissionens afgørelse (EU) 2019/1352.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat 11 anbringender.
      
                  1.
               
               
                  Første anbringende om, at Kommissionen valgte et ugyldigt referencesystem med henblik på analysen af selektiviteten. Set i forhold til det passende referencesystem er skattefritagelsen for koncernintern finansiering (»den omtvistede foranstaltning«) ikke en undtagelse og er ikke selektiv.
               
            
                  2.
               
               
                  Andet anbringende om, at Kommissionen grundlæggende misforstod arten af det væsentligste formål med det valgte referencesystem og ikke tog hensyn til dette systems formål, hvilket førte til et ufuldstændigt og hypotetisk referencesystem.
               
            
                  3.
               
               
                  Tredje anbringende om, at Kommissionen foretog en åbenbart forkert kvalificering af den omtvistede foranstaltnings rolle på et tilsyneladende upassende lovgivningsteknisk grundlag. Den omtvistede foranstaltning er ikke som sådan en undtagelse til Kommissionens valgte referencesystem.
               
            
                  4.
               
               
                  Fjerde anbringende om, at Kommissionen med urette konkluderede, at den omtvistede foranstaltning forskelsbehandlede virksomheder, der, henset til formålet med det valgte referencesystem, var sammenlignelige.
               
            
                  5.
               
               
                  Femte anbringende om, at Kommissionen ikke medgav, at den omtvistede foranstaltning ikke udgør en selektiv fordel, eftersom den følger af de vejledende principper og af arten af Kommissionens referencesystem og er en integreret mekanisme, der er nødvendig for systemets funktion og effektivitet.
               
            
                  6.
               
               
                  Sjette anbringende om, at Kommissionens afgørelse overskrider Kommissionens beføjelser på statsstøtteområdet i strid med Det Forenede Kongeriges beskatningsuafhængighed.
               
            
                  7.
               
               
                  Syvende anbringende om, at Kommissionens gennemførelse af undersøgelsen af den omtvistede foranstaltning var i strid med artikel 108, stk. 2, i traktaten om Den Europæiske Unions funktionsmåde og artikel 6 i forordning (EU) 2015/1589 (1) samt med dens forpligtelse til god forvaltning i medfør af artikel 41 i Den Europæiske Unions charter om grundlæggende rettigheder.
               
            
                  8.
               
               
                  Ottende anbringende om, at Kommissionen tilsidesatte sin begrundelsespligt i henhold til artikel 296 i traktaten om Den Europæiske Unions funktionsmåde.
               
            
                  9.
               
               
                  Niende anbringende om, at Kommissionen ikke medgav, at section 371ID i Taxation (International and Other Provisions) Act 2010 var fuldstændigt berettiget og ikke udgjorde en selektiv fordel.
               
            
                  10.
               
               
                  Tiende anbringende om, at der ikke skulle pålægges tilbagesøgning, eftersom det i henhold til sag C-196/04 Cadbury Schweppes (2), ville være i strid med de generelle EU-retlige principper vedrørende etableringsfriheden.
               
            
                  11.
               
               
                  Ellevte anbringende om, at der ikke skulle pålægges tilbagesøgning, eftersom Kommissionens retningslinjer vedrørende tilbagesøgning udgør magtmisbrug og er i strid med generelle EU-retlige principper vedrørende tilbagesøgning af ulovlig statsstøtte.
               
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).
      
         (2)  Domstolens dom af 12.9.2006, Cadbury Schweppes plc og Cadbury Schweppes Overseas Ltd mod Commissioners of Inland Revenue (sag C-196/04, EU:C:2006:554).